Hanekom verlaat die skip | Die Vryburger
Hanekom verlaat die skip
Die voormalige minister, Derek Hanekom, het ook die ANC se parlementêre skip verlaat nadat hy nie weer oorweeg is as kabinetslid nie.
Hanekom wat bekend is vir sy uitermatige vêr linkse politieke sienings, wou nie langer parlementslid wees in die Ramaphosa regime nadat hy weggelaat is uit die kabinet nie.
Hy is die agtste lid van die vorige kabinet wat die hasepad gekies het, en opponente beskou die bedankings as ANC parlementslede wat Zuma gesindes is.
Waarnemers wys daarop dat die bedankings ook te make het met die “beskerming” van hulle pensioene as ministers wat uitgetree het.
Die pensioene van ministers is aansienlik groter as die van gewone parlementslede, en indien hulle sou voortgaan as parlementslede, word hulle pensioen bereken as ’n gewone parlementslid.